На основу члана 55.став 1.тачка2., члан 57. и члан 60 став 1.тачка 1. Закона о јавним набавкама („Службени гласник РС“ брј 124/2012,14/2015, 68/2015), наручилац

**Ј.К.П. Сопот,Кнеза Милоша 45а,11450 Сопот**

**о б ј а в љ у ј е**

**ПОЗИВ ЗА ПОДНОШЕЊЕ ПОНУДЕ**

**У ОТВОРЕНОМ ПОСТУПКУ ЈАВНЕ НАБАВКЕ ДОБАРА – ЈН 1.1.7. – 1/2018**

**ЕЛЕКТРИЧНЕ ЕНЕРГИЈЕ**

Понуде морају да се припреме и поднесу у складу са конкурсном документацијом и позивом за подношење понуда.

Наручилац: **Ј.К.П. Сопот**

Адреса:Кнеза Милоша 45а,11450 Сопот

**Врста наручиоца:** Јавно предузеће.

**Врста поступка јавне набавке:** Отворени поступак.

**Врста предмета:** Добра.

**Предмет јавне набавке:** Испорука електричне енергије, бр. набавке 1.1.7. – 1/2018.

**Назив и ознака из општег речника набавке:** 09310000 – електрична енергија.

**Партије:** Предмет набавке није обликован по партијама.

**Критеријум, елементи критеријума за доделу уговора:** Избор између достављених одговарајућих и прихватљивих понуда вршиће се применом критеријума „најнижа понуђена цена.

**Начин преузимања конкурсне документације:** Конкурсна документација се може преузети:

* на Порталу Управе за јавне набавке
* лично, у просторији наручиоца у времену од 08-14h.

**Адреса и интернет адреса државног органа или организације, односно органа или службе територијалне аутономије или локалне самоуправе где се могу благовремено добити исправни подаци о пореским обавезама, заштити животне средине, заштити при запошљавању, условима рада и сл.:**

* подаци о пореским обавезама се могу добити у Пореској управи, Министарство финансија, Београд, Саве Машковића 3-5, [www.poreskauprava.gov.rs](http://www.poreskauprava.gov.rs/)
* подаци о заштити животне средине могу добити у Агенцији за заштиту животне средине, Београд, Руже Јовановић 27а, [www.sepa.gov.rs](http://www.sepa.gov.rs/) и у Министарству енергетике, развоја и заштите животне средине, Београд, Немањина 22-26, [www.merz.gov.rs](http://www.merz.gov.rs/)
* подаци о заштити при запошљавању и условима рада се могу добити у Министарству рада, запошљаванја и социјалне политике, Београд, Немањина 11, www.minrzs.gov.rs.

**Начин подношења понуде и рока за подношење понуде:**

Понуде се подносе до  **29.01**.**2018. године до 12 часова,** препорученом пошиљком или лично, на адресу наручиоца: ЈКП Сопот, ул. Кнеза Милоша 45а, 11450 Сопот, са назнаком: „Понуда за јавну набавку испорука електричне енергије бр. 1.1.7. – 1/2018 – НЕ ОТВАРАТИ“.

Понуђач подноси понуду у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара. На полеђини коверте обавезно навести назив подносиоца понуде, тачну адресу и контакт телефон.

Понуда се сматра благовременом ако је примљена од стране наручиоца најкасније до 29.01.2018.године до 12 часова.

Неблаговремено достављене понуде Комисија за јавну набавку Наручиоца ће, по окончању поступка отварања понуда, вратити неотворене понуђачима са назнаком да су поднете неблаговремено.

Понуђач може да поднесе само једну понуду. Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда.

У року за подношење понуде понуђач може да измени, допуни или опозове своју понуду, на начин који је одређен у конкурсној документацији.

**Место, време и начин отварања понуда:**

Отварање понуда спроводи се одмах након истека рока за подношење понуда, дана 29.01.2018. године са почетком у 12:30 часова у просторијама на адреси наручиоца: ЈКП Сопот, ул. Кнеза Милоша 45а, 11450 Сопот,

Отварање понуда је јавно и може присуствовати свако заинтересовано лице, а активно могу учествовати само законски заступници и овлашћени представници понуђача.

**Услови под којима представници понуђача могу учествовати у поступку отварања понуда:**

Пре почетка поступка јавног отварања понуда, овлашћени представници понуђача дужни су да Комисији за јавну набавку Наручиоца предају овлашћење за учешће у поступку отварања понуда. Овлашћење мора да садржи: име и презиме овлашћеног представника, број личне карте и матични број, потпис и печат овлашћеног лица. Без оваквог овлашћења, представник има право само на присуство и не може предузимати активне радње у поступку (потписивање записника, истицање приговора на отварање понуда и друго).

**Рок за доношење одлуке:**

Одлука о додели уговора биће донета најкасније у року од 25 дана од дана отварања понуда. Наведену одлуку Наручилац ће доставити свим понуђачима у року од 3 (три) дана од дана њеног доношења.

Особа за контакт: Ивана Недељковић, тел: 011/8251-212

Е - mail адреса и број факса: [ivana.nedeljkovic85@gmail.com](mailto:ivana.nedeljkovic85@gmail.com) ; факс 011/8251-248.